**ΓΙΑ ΤΟ ΔΙΔΑΚΤΙΚΟ ΣΧΕΔΙΑΣΜΟ**

Η καταγραφή των ιδεών μας σε σχέδια διδασκαλίας αποτελεί μέρος του διδακτικού σχεδιασμού και λειτουργεί (μπορεί να λειτουργήσει) με πολλαπλά οφέλη καθώς (μεταξύ άλλων) μας αναγκάζει πέρα από τον γενικό σχεδιασμό, να προβληματιστούμε εκ των προτέρων για πιθανές αδυναμίες των αρχικών ιδεών μας και επιπλέον το καταγραμμένο αποτέλεσμα μπορεί να διακινηθεί εύκολα σε συναδέλφους.

Έτσι παράλληλα με την αποτύπωση των ιδεών του/της εκπαιδευτικού για τη διδασκαλία,

* λαμβάνονται αποφάσεις σχετικά με τη μορφή και το περιεχόμενο της διδασκαλίας
* ορίζεται εκ των προτέρων η εξελικτική διαδικασία της διδασκαλίας καθώς και η έγκαιρη πρόβλεψη των προβλημάτων
* καθορίζεται η ακολουθία των διδακτικών ενεργειών που πρέπει να πραγματοποιηθούν σε ένα μάθημα και
* επιλύονται προβλήματα της διδασκαλίας ενός θέματος σε περιορισμένα χρονικά όρια

**Διδακτικός σχεδιασμός**

Ο διδακτικός σχεδιασμός πρέπει να βασίζεται στις ανάγκες και στις δυνατότητες των μαθητών και να περιλαμβάνει:

* τον προσδιορισμό και την ανάλυση των εκπαιδευτικών αναγκών
* τη διατύπωση των διδακτικών στόχων
* την επιλογή των στρατηγικών και των τεχνικών υλοποίησης της διδασκαλίας
* τις διαδικασίες της αξιολόγησης

Το αποτέλεσμα του διδακτικού σχεδιασμού εκφράζεται μέσα από το σχέδιο διδασκαλίας όπου περιγράφονται

* Σκοπός και στόχοι διδασκαλίας
* Περίγραμμα ενεργειών
* Υλικό
* Αναμενόμενος χρόνος διεξαγωγής του σχεδίου μαθήματος
* Διαδικασία (αναλυτικά)
* Δραστηριότητες μετά τη διδασκαλία
* Προτεινόμενες πηγές

Σταδιακά έχουμε οδηγηθεί από την έννοια του σχεδίου μαθήματος στην έννοια του διδακτικού σεναρίου.

**Διδακτικό σενάριο**

Ένα διδακτικό σενάριο μπορεί να οριστεί και ως η περιγραφή ενός μαθησιακού πλαισίου με εστιασμένο γνωστικό αντικείμενο, με συγκεκριμένους εκπαιδευτικούς στόχους και συγκεκριμένες παιδαγωγικές αρχές και σχολικές πρακτικές, προτείνει το *σχεδιασμό του μαθήματος με όρους δραστηριότητας* καθώς ένα διδακτικό σενάριο υλοποιείται, κατά κανόνα, μέσα από μια σειρά *εκπαιδευτικών δραστηριοτήτων* όπου περιγράφονται: η δομή και η ροή κάθε δραστηριότητας, οι ρόλοι του διδάσκοντα-διδασκομένων και η αλληλεπίδρασή τους με τα όποια χρησιμοποιούμενα μέσα και υλικό.

Για την επίτευξη βέβαια της ανάπτυξης ενός «καλού» σεναρίου απαιτείται ***επίμονος*** σχεδιασμός & πιλοτική εφαρμογή.

Πιθανές αστοχίες ενός σεναρίου (και γενικότερα κάθε διδακτικής πρότασης) είναι:

* περιλαμβάνονται ανεπίτευκτοι στόχοι
* δεν υπάρχει συσχέτιση με τις προηγούμενες γνώσεις
* προτείνεται ελλιπές ή ακατάλληλο εκπαιδευτικό υλικό

Μια «τυπική» πρόταση δομής εκπαιδευτικού σεναρίου / σχεδίου διδασκαλίας είναι:

* Αντικείµενο διδασκαλίας, Βαθµίδα/Τάξη
* Εκπαιδευτικές ανάγκες που θα καλύψει
* Γενικός διδακτικός στόχος (σκοπός) του µαθήµατος
* Αντικειµενικοί ή Ειδικοί στόχοι του µαθήµατος
* Γνωστικό υπόβαθρο µαθητών, προαπαιτούμενες γνώσεις
* Διδακτικές Τεχνικές / Προσεγγίσεις / Οργάνωση τάξης
* Χρονοπρογραµµατισµός διδασκαλίας
* Εποπτικά και διδακτικά µέσα και υλικά
* Διαδικασία & πλαίσιο χρησιμοποίησης των διδακτικών μέσων και τεχνικών (**αναλυτικά**)
* Πλαίσιο αξιολόγησης των µαθητών
* Εργασίες για το σπίτι
* Συνοπτικό σχεδιάγραµµα μαθήµατος
* Παραλλαγές
* Βιβλιογραφία (που χρησιμοποιήθηκε και για περαιτέρω ενασχόληση)
* Κριτική προσέγγιση του σχεδίου/σεναρίου και της εφαρμογής του, πιθανές αδυναμίες
* Φύλλα εργασίας μαθητών

ΠΡΟΣΟΧΗ!!! Η δική σας άσκηση δεν χρειάζεται τόσο αναπτυγμένη μορφή γιατί παρουσιάζετε μόνο μια δραστηριότητα